CoP 17: Dié diere nou beskerm | Maroela Media
CoP 17: Dié diere nou beskerm
Na afloop van die 17de konferensie van die partye (CoP 17) van die konvensie oor handel in bedreigde spesies (Cites) in Sandton, Johannesburg, sal verskeie diere nou groter beskerming geniet.
Tydens die afgelope Cites, wat elke drie jaar plaasvind, is beslis die wêreld se agt ietermagogspesies sal die heel hoogste bewaringstatus geniet. Die diere wat wêreldwyd die meeste gestroop word, se skubbe is 'n lekkerny, terwyl hul ander liggaamsdele vir tradisionele medisyne gebruik word.
Die African Grey-papegaai en Makaak-ape mag voortaan nie internasionaal verhandel word nie en geniet dieselfde beskermingstatus as die ietermagogspesies.
Twee spesies haaie, die Silkyhaai en die seevos (thresher shark), asook sekere spesies pylstertvisse word nou op Aanhangsel 2 gelys, wat beteken dié spesies sal 'n mate van beskerming geniet.
Swaziland se voorstel oor handel in renosterhoring is deur Cites se lidlande verwerp, terwyl 'n voorstel om die olifantbevolkings van Namibië, Suid-Afrika, Botswana en Zimbabwe na Aanhangsel 1 te skuif sodat hulle die hoogste bewaringstatus geniet, ook van die tafel gevee is.
Talle partye is intussen erg teleurgesteld dat die Afrika-leeu nie van Aanhangsel 2 na Aanhangsel 1 geskuif is nie.
Die gewese koning van die oerwoud is laat Sondagaand op die COP17-byeenkoms tot 'n "sak waardelose bene" gereduseer. Cites is versoek om 'n algehele verbod op die handel in die leeu se beendere, tande en pote te plaas.
Polisieman tydens roof by winkelsentrum geskiet
Nóg 'n betalingsbewys van Nkandla-geld geëis
Vir CITES gaan dit nie oor bewaring nie. Geld, politiek, burokrasie en handel is vir hulle die belangrikste. Ek sal my kop in skaamte laat sak as ek hulle was. Wonder hoeveel agteraf "deals" is daar gemaak ten koste van die diere?
Ek stem, hulle het nie n saak met ons diere nie!
Ek wonder wat het hierdie 12 dae lange kongres in Sandton hulle uit die sak gejaag en of die geld nie dalk beter aangewend kon word vir bewaring nie?